Ոսկեվանը 380 հա անջրդի հող ունի: Դրա մեծ մասը խոտհարք է օգտագործվում: «Էսօր սահմանամերձ մեր հարևան ոչ մի գյուղ վարելահողերի ոռոգման ջուր չունի: Մենք Ջողազի ջրամբարից ջուր ունեինք: Հիմա Ջողազը մարտական երկու հենակետերի արանքում է մնացել, կրակի տակ է: Այդ ջրամբարը աշխատացնել հնարավոր չէ, դա արդեն միջազգային խնդիր է»,- բացատրում է Ս. Ալեքսանյանը: Անջրդի հողերը երբեք ոսկեվանցիներին չեն կերակրել: Ս. Ալեքսանյանի ասելով` ոսկեվանցիները իրենց հացի փողը միշտ աշխատել են դրսում: